เซียว จ้าน
ผลงานหรือกิจกรรมอื่น ๆ > การรับรองสินค้า

เซียวจ้านกลายเป็นหนึ่งในผู้ที่ได้รับความต้องการให้รับรองสินค้าสูงที่สุดหลังประสบความสำเร็จจาก ปรมาจารย์ลัทธิมาร ระดับการรับรองสินค้าตั้งแต่เครื่องดื่ม ผลิตภัณฑ์ทำความสะอาด เครื่องประดับ  และนิตยสารแฟชั่นชั้นนำ ซึ่งเกือบทั้งหมดทำลายสถิติยอดขายเดิม  หลังประกาศรับรอง เอสเต้ลอเดอร์ ในไลน์น้ำหอมและความงาม ยอดขายแบรนด์ตามที่รายงานได้ทำลายสถิติยอดขายเทศกาลคนโสดเมื่อปีที่แล้ว  และเป็นอันดับ 1 ของรายการแบรนด์จีนยอดนิยมที่สุดในเทศกาล 11.11 และ Black Friday 2019
ในวันที่ 17 ตุลาคม ‘ฟอบส์จีน’ ได้ประกาศให้เซียวจ้านเข้าทำเนียบรายชื่อบุคคลที่อายุต่ำกว่า 30 ปีที่มีอิทธิพล หรือ 30 Under 30 Asia 2019 ในสาขาอุตสาหกรรมบันเทิง
เซียวจ้านได้อันดับ 1 ของดัชนีคนดัง ตั้งแต่สิงหาคมถึงพฤศจิกายน 2019     ของ Star Fashion Value ที่จัดโดย Sina Fashion ตั้งแต่สิงหาคมถึงตุลาคม 2019   และการจัดอันดับมูลค่าการตลาดของคนดังโดย Aiman ตั้งแต่กันยายนถึงพฤศจิกายน 2019
ด้วยอิทธิพลที่เพิ่มขึ้นอย่างต่อเนื่อง เห็นได้จากปี 2019 ที่เซียวจ้านได้รางวัล “นักแสดงชายทรงอิทธิพล”  ต่อมาในค.ศ. 2020 ได้ครองทั้ง 3 รางวัลคือ “นักแสดงชายทรงอิทธิพล”  “นักแสดงยอดนิยม” (รวมชายหญิง) และ “นักแสดงชายยอดนิยม”    ของ Power Star อีกทั้งยังได้รางวัล Weibo King 2 ปีซ้อน คือ 2019   และ 2020 
ใน ค.ศ. 2021 เซียวจ้านจึงได้ร่วมงานกับ 27 แบรนด์ในระดับสูงสุดคือโฆษก ไม่ว่าจะเป็นลักชูรี่แบรนด์อย่าง ‘กุชชี่’ ‘ท็อดส์’ ‘ซีนิธ’ แบรนด์ระดับสากลอย่าง ‘ราล์ฟลอเรน’ ‘นาร์ส’ ‘ซวิลลิ่ง’ ‘เดทตอล’ หรือแบรนด์ชั้นนำในประเทศอย่าง ‘จิงตง’ ‘เทนเซนต์’ ‘ลี่หนิง’ ‘เมิงเจี๋ยแมนเดล’ ‘จิ่วหยาง’ ‘ลิ่วเสิน’ ถัดมา ค.ศ. 2022 เริ่มต้นด้วย ‘อาวดี้’ รถยนต์สัญชาติเยอรมันที่ร่วมทุนกับ SAIC กลุ่มผู้ผลิตพาหนะรายใหญ่ 1 ใน 4 ของจีน  ลักชูรี่แบรนด์ ‘อีฟว์แซ็งโลร็อง’ และแบรนด์ระดับสากลต่าง ๆ อาทิ ‘เป๊ปซี่’ ‘นาร์ส’ ‘ลอรีอัลโปร’ ‘อเนสซ่า’ ค.ศ. 2023 ยังคงได้รับรองสินค้าระดับโลกอย่าง ‘เว็ดจ์วูด’ ‘อีฟลอม’ และ เครื่องประดับลักชูรี่ ‘บูเชรอง’
‘นิวยอร์กไทมส์’ สือที่มีอิทธิพลสูงของสหรัฐอเมริกาได้ลงบทความสัมภาษณ์ผู้บริหารสูงสุดของ ‘ซีนิธ’ ที่กล่าวถึงตลาดจีนและอิทธิพลเซียวจ้านว่า "ภายในไม่กี่ชั่วโมง ยอดเข้าชมวีดีโอประกาศแต่งตั้งเซียวจ้านเป็นโฆษกระดับโลกของแบรนด์สูงถึง 9ล้านและยอดขายภายใน 24ชั่วโมงสูงกว่ายอดขายทั้งเดือน รวมทุกช่องทางการขายในจีนมีการเติบโตถึง 450% จากปีก่อน"   ‘ชาแนลนิวส์เอเชีย’  สื่อภาษาอังกฤษของสิงคโปร์ได้จัดให้เซียวจ้านเป็น 1 ในผู้มีชื่อเสียงทางแฟชั่นชาวเอเชียที่ร้อนแรงแห่งปี หรือ The Hottest Asian Celebrity Fashion Icons of 2021 โดยเขียนถึงในส่วนของเซียวจ้านว่า "หลังจากเซ็นกับสัญญา ‘ท็อดส์’ ในเดือนพฤษภาคมทำให้ยอดขายพุ่งกระทั่งสินค้าหมดคลัง ซึ่งสิ่งเดียวกันนี้เกิดขึ้นอีกเมื่อเซียวจ้านเซ็นสัญญากับ ‘ซีนิธ’ แบรนด์นาฬิกาหรูจากสวิสในเดือนกรกฎาคมและ ‘กุชชี่’ ในเดือนตุลาคม"    นอกจากนั้นเซียวจ้านยังได้รับรางวัล การรับรองผลิตภัณฑ์กีฬายอดเยี่ยม จากงาน The 2021 SportsMoney Awards Ceremony สำหรับอุตสาหกรรมกีฬาของจีน   ในช่วงงานมิลานแฟชั่นวีคฤดูกาลใบไม้ผลิและฤดูร้อน2023 ‘กุชชี่’ เป็นแบรนด์ที่มีมูลค่าสื่อสูงสุดในจีนคือ 17.8 ล้านเหรียญ โดยโพสจากเซียวจ้านที่เว๋ยป๋อโพสเดียวมีมูลค่าสื่อถึง4.93 ล้านเหรียญ คิดเป็น 28% ของมูลค่าสื่อทั้งหมดของ ‘กุชชี่’
ในวันที่ 24 กุมภาพันธ์ ค.ศ.2023 เซียวจ้านได้ร่วมงานมิลานแฟชั่นวีคฤดูหนาวในฐานะโฆษกระดับโลกของ ‘กุชชี่’ และโฆษกของ ‘ทอดส์’ ซึ่งการร่วมงานครั้งนี้ได้สร้างมูลค่าสื่อสูงถึง 19.8 ล้านเหรียญ  และถึงแม้เซียวจ้านจะไม่ได้ไปร่วมงานแฟชั่นวีคฤดูร้อนที่จัดในช่วงเดือนกันยายนถึงตุลาคม ค.ศ.2023  แต่จากการโพสเพียงหนึ่งโพสก็ได้สร้างมูลค่าสื่อสูงถึง 5.4 ล้านเหรียญ
| ปีที่ประกาศ | วันที่ประกาศ | ชื่อแบรนด์ | ชื่อไทย | ตำแหน่ง | อ้างอิง |
| --- | --- | --- | --- | --- | --- |
| 2020 | 200105 | 开小灶 KaiXiaoZao | ผลิตภัณฑ์อาหารกึ่งสำเร็จรูปไคเสี่ยวจ้าว | Brand Spokeperson |  |
| 2021 | 210305 | 陌森眼镜 MOLSION | แว่นตาโมลซัน | Brand Spokeperson |  |
| 2021 | 210326 | 李宁官方微博 Lining | เครื่องแต่งกายกีฬาลี่หนิง | Global Brand Spokeperson |    |
| 2021 | 210519 | Tods  | ท็อดส์ | Global Brand Spokeperson |     |
| 2021 | 211022 | Gucci  | กุชชี่ | Global Brand Spokeperson |  |
| 2021 | 211130 | 六神官方微博  Liushen | ผลิตภัณฑ์ครีมอาบน้ำและแชมพูลิ่วเสิน | Brand Spokeperson |  |
| 2021 | 211206 | RalphLauren  | น้ำหอมราล์ฟลอเรน | Global Brand Spokeperson |   |
| 2022 | 220220 | NARS Cosmetics  | เครื่องสำอางนาร์ส | Global Brand Spokeperson |   |
| 2022 | 220506 | L’Oréal PRO  | ผลิตภัณฑ์ดูแลผมลอรีอัลโปร | Global Brand Spokeperson |  |
| 2022 | 220616 | 青岛啤酒欢聚时刻 Tsingtao | เบียร์ชิงเต่า | Brand Spokeperson |  |
| 2022 | 220716 | YSL Beauté  | ผลิตภัณฑ์บำรุงผิวอีฟว์แซ็งโลร็องโบเต้ | Global Brand Spokeperson |  |
| 2022 | 220920 | 心相印 Hearttex Tissue | ผลิตภัณฑ์กระดาษในครัวเรือนซิงเซียงอิ้น | Global Brand Spokeperson |  |
| 2023 | 230529 | WEDGWOOD  | ผลิตภัณฑ์เซรามิคเวดจ์วูด | Global Brand Spokeperson |  |
| 2023 | 230621 | 蒙牛精选牧场 Selected Meadow | ผลิตภัณฑ์นมเหมิ่งหนิวจิงเสวี่ยนมู่ฉ่าง | Brand Spokeperson |  |
| 2023 | 230906 | EVELOM  | ผลิตภัณฑ์เช็ดทำความสะอาดเครื่องสำอางค์อีฟลอม | Global Brand Spokesperson |  |
| 2023 | 231107 | Boucheron  | เครื่องประดับบูเชรอง | Global Brand Spokeperson |   |
| 2024 | 240316 | 元气森林 Chi Forrest | เครื่องดื่มอัดลมแบบไร้น้ำตาลหยวนชี่เซินหลิน | Brand Spokeperson |  |
| 2024 | 240330 | 猫人MIIOW | เครื่องแต่งกายชุดลำลองเมาเหริน | Global Brand Spokeperson |  |
| 2024 | 240417 | 安吉尔Angel | เครื่องกรองน้ำแองเจิ้ล | Global Brand Spokeperson |  |
| 2024 | 240510 | 舒客Saky | ยาสีฟันซากี้ | Global Brand Spokeperson |  |
| 2024 | 240611 | 溢福IF  | เครื่องดื่มน้ำผลไม้อีฟ | Global Brand Spokeperson |  |